מחפשים תפקיד עם שליחות ומשמעות?!

**מדור ילדים ונוער אשכול קולט שני מנחים במשרה מלאה, לעבודת ליווי של יישובי המועצה**

**בתחום החינוך החברתי**

**ארגון מעסיק**: מרכז קהילתי אשכול

**תקופת העסקה:** מידי עם התחייבות לשנה, אפשרות להארכת חוזה אל מול תפקוד וצורך.

**משימה מרכזית:**

ליווי והעצמה של מנהלי החינוך החברתי ומדריכי הילדים והנוער תוך ראיה הוליסטית ותפיסה אזורית. זיהוי צרכים והתאמת מענים יישוביים, סיוע במתן כלים פרקטיים ותוכניות חינוכיות - ברמה היישובית וכחלק מפורום אזורי.

**מטרות התפקיד:**

* לעורר השראה להעצים ולהעשיר את מנהלי החינוך החברתי ומדריכי הילדים והנוער,
* לתמוך מקצועית לספק כלים פרקטיים ולבסס שיטות פעולה ומתודות חינוכיות
* לתכלל ולחבר את המאמצים והמשאבים של היישוב – לעשייה אזורית
* ליצור שותפות חזקה / לטפח חינוך ומנהיגות / לעודד תחושת שייכות למועצה אזורית אשכול

**כלים אישיים הכרחיים:**

* ניסיון מוכח ומוצלח בהדרכה והנחיה לאורך זמן
* יכולת עבודה בריבוי משימות, רשת רחבה של שותפי תפקיד ומול סטנדרטים גבוהים ויעדים אופרטיביים.
* סדר וארגון, אחריות ותגובתיות
* נכונות לעבודה בצוות דינאמי שלומד תוך כדי תנועה ורצון לתרום ולהיתרם ממנו.
* זמינות ל 100 אחוז משרה ולנסיעות בארץ לפי צורך.
* יתרון לבעלי תואר ראשון

**דרישות/משימות במסגרת התפקיד:**

* חבר בצוות המוביל של מדור הילדים והנוער / משתתף פעיל בישיבות לאורך השנה
* **מלווה ומנחה ישיר של מנהלי חינוך חברתי, מדריכי ילדים ונוער בכ-10 מיישובי אשכול** - ממוקד בזיהוי צרכים והתאמת מענים, כלים פרקטיים ותוכניות חינוכיות לתחום חינוך חברתי קהילתי, בראיה שנתית, אל מול חזון ומטרות המדור, המרכז הקהילתי והמועצה.
* מוביל תחום רוחבי במועצה : מפעלי קיץ / שנת מצווה וכד' / מנחה ומוביל מפגשים הנגזרים מתוך התוכנית
* מוביל תכנית חניכה אישית ומקצועית לכל מנהל חינוך יישובי ותוכנית תמיכה במדריכי הנוער
* מבקר ביישובים עליהם אחראי אל מול תכנון וצורך

**מאפייני עבודה**: אנשי הצוות עובדים בהיקף משרה מלאה ועל כן יועסקו בשכר חודשי גלובאלי בלבד.

המשרה היא משרת אמון ואיכות העבודה נמדדת בעיקר אל מול משימות יעדים תפוקות ועבודת צוות.

תידרש תנועה בישראל לטובת ליווי הישובים במקום מושבם. תנאי שכר הוגנים, תשלום נסיעות לפי חוק.

**כפיפות מקצועית וניהולית**: מנהלת מדור הילדים והנוער, בדיווח שוטף שקיפות ומקצועיות.

עבודה מול סטנדרטים גבוהים ומול יעדים ברי השגה. פיתוח מקצועי, הכשרה אישית וכלי הערכה ומדידה.

**הגשת מועמדות עד לתאריך 21 בינואר, 2024 בשעה 09:00 בבוקר**

**קורות חיים יש לשלוח לדנה:** **eshkol@matnasim.org.il** **/ רק פניות מתאימות יענו**